ธอส.หั่นราคาเร่งขายเอ็นพีเอ
ธอส.โชว์ครึ่งปีแรกขายเอ็นพีเอล็อตใหญ่ เร่งลดราคาสูงสุด 60% ขายเพิ่มรอบใหม่
21 ก.ค. 2561

ธอส.โชว์ครึ่งปีแรกขายเอ็นพีเอล็อตใหญ่ เร่งลดราคาสูงสุด 60% ขายเพิ่มรอบใหม่
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ในช่วง 6 เดือนแรกของปี 2561 ธนาคารสามารถจำหน่ายทรัพย์รอ การขาย (เอ็นพีเอ) ได้ 2,981 รายการ คิดเป็นมูลค่า 1,930 ล้านบาท หรือกว่า 49.50% ของเป้าหมายที่ตั้งไว้ 3,900 ล้านบาท ทั้งนี้เอ็นพีเอ ธอส.ยังได้รับความสนใจของประชาชนเนื่องจากปัจจัยทางด้านราคา เพราะหากเปรียบเทียบกับราคาบ้านใหม่ในบริเวณใกล้เคียงกันจะพบว่าราคาของทรัพย์เอ็นพีเออยู่ในระดับที่ผู้มีรายได้น้อยและปานกลาง มีโอกาสเป็นเจ้าของได้มากกว่า
สำหรับวันที่ 21 ก.ค.นี้ ธอส.ได้กำหนดจัดงานประมูลเอ็นพีเอ โดย คัดสินทรัพย์คุณภาพดี ทำเลเด่นจำนวนกว่า 3,740 รายการ ราคาเริ่มต้น ประมูลไม่เกิน 2 ล้านบาท ซึ่งผู้ที่มีรายได้ไม่เกิน 2.5หมื่นบาท/เดือน สามารถเลือกใช้มาตรการผ่อนดาวน์ดอกเบี้ย 0% นาน 60 เดือน จำนวนถึง 726 รายการ แบ่งเป็นการประมูลทรัพย์ในกรุงเทพฯ และปริมณฑล 739 รายการ ซึ่งให้ส่วนลดสูงสุด 45% จากราคา ปกติจำนวน 6 รายการ ราคาเริ่มต้นประมูลต่ำสุด 1 แสนบาท  ส่วนทรัพย์ในภูมิภาคนำออกประมูลกว่า 3,000 รายการ ให้ส่วนลดสูงสุดถึง 60% จากราคาปกติ ราคาเริ่มต้นประมูลต่ำสุดเพียง 2.6 หมื่นบาท
นอกจากนี้ ธอส.เผยมาตรการพิเศษผ่อนดาวน์ดอกเบี้ย 0% นาน 12 เดือน 24 เดือน 48 เดือน และ 60 เดือน สามารถเข้าอยู่อาศัยในช่วงผ่อนดาวน์ได้ทันทีเพียงชำระเงินประกัน ไม่ต่ำกว่า 1.5% ของราคาประมูลซื้อ กรณีเทเงินดาวน์ 20% ของราคาที่ประมูลซื้อทันที ส่วนที่เหลืออีก 80% รับ สินเชื่อดอกเบี้ย 0% นาน 24 เดือน โดยไม่เสียค่าประเมินราคาทรัพย์สิน ผ่อนชำระ ได้นานสูงสุดถึง 40 ปี
บรรยายภาพ : บ้าน ธอส. เอ็กซ์โป - สุรชัย ดนัยตั้งตระกูล ประธานกรรมการธนาคารอาคารสงเคราะห์ และ สุชัย บุตรสาระ รอง ผวจ.ขอนแก่น เป็นประธานร่วมเปิดงาน “บ้าน ธอส.เอ็กซ์โป@ขอนแก่น” ประจำปี 2561 ทั้งนี้มีโปรโมชั่นพิเศษสินเชื่อบ้านอัตราดอกเบี้ยต่ำ 2.9% ต่อปี นาน 1 ปี จัดงานระหว่างวันที่ 20-22 ก.ค. ณ ศูนย์การค้าเซ็นทรัลพลาซา ขอนแก่น